Μετα-ανάλυση των επιπέδων του Αναστολέα του Ενεργοποιητή του Πλασμινογόνου 1 (ΡΑΙ -1) σε παχύσαρκα παιδιά και εφήβους:
Creators: name: Παυλάκη, Αντιγόνη Ιωάννη
Publisher: name: Aristotle University of Thessaloniki
Year: 2011
Subjects: Παχυσαρκία
Αναστολέας του Ενεργοποιητή του Πλασμινογόνου (ΡΑΙ-1)
Μετα-ανάλυση
Obesity
Plasminogen Activator Inhibitor 1 (PAI-1)
Meta-analysis

description: Σκοπός:Πρωταρχικός σκοπός της παρούσας μελέτης είναι η εκτίμηση των επιπέδων του προθρομβωτικού παράγοντα PAI-1 σε παχύσαρκα παιδιά και εφήβους. Δευτερεύων σκοπός της μελέτης είναι ο έλεγχος της επίδρασης στα επίπεδα του ΡΑΙ-1 μεταβλητών όπως το ΒΜΙ, η ηλικία και η ινσουλινοαντίσταση. Υλικό – Μέθοδος: Πραγματοποιήθηκε ηλεκτρονική βιβλιογραφική έρευνα έως και 31/12/10 στις βάσεις δεδομένων MEDLINE, EMBASE και CENTRAL χωρίς γλωσσικό περιορισμό. Στη συστηματική ανασκόπηση συμπεριλαμβάνονται όλες οι μελέτες, οι οποίες πραγματοποιήθηκαν σε παιδιά ή εφήβους με υπερβάλλον βάρος (παχύσαρκα ή υπέρβαρα) ηλικίας μέχρι και 18 ετών και προσδιόριζαν, μεταξύ των άλλων, και τα επίπεδα του ΡΑΙ-1, ανεξαρτήτως σχεδιασμού, μεθοδολογίας, μέγεθος δείγματος ή ορισμού παχυσαρκίας. Από τη συστηματική ανασκόπηση αποκλείσθηκαν οι μελέτες που συμπεριέλαβαν παχύσαρκα παιδιά ή εφήβους που ταυτόχρονα έπασχαν από δευτεροπαθή παχυσαρκία, ή χρόνιο νόσημα ή λάμβαναν χρόνια φαρμακευτική αγωγή. Στη μετα-ανάλυση συμπεριελήφθησαν μόνο οι μελέτες της συστηματικής ανασκόπησης που περιείχαν εκτός από την ομάδα των ασθενών (υπέρβαρα ή παχύσαρκα) και ομάδα ελέγχου (φυσιολογικό σωματικό βάρος). Αποτελέσματα: Στη συστηματική ανασκόπηση συμπεριελήφθησαν 28 μελέτες, συνολικά ανασκοπήθηκαν 2148 ασθενείς και 702 άτομα ομάδας ελέγχου. Η μετα-ανάλυση πραγματοποιήθηκε για 11 μελέτες που αφορούσαν σε 1066 παιδιά και εφήβους (541 παχύσαρκα και 525 με φυσιολογικό βάρος). Συνολικά και οι 28 μελέτες καταλήγουν ότι ο ΡΑΙ-1 στα παιδιά και εφήβους με υπερβάλλον βάρος παρουσιάζει στατιστικά σημαντική αύξηση σε σχέση με τους συνομηλίκους τους που έχουν φυσιολογικό βάρος. Επιπλέον τα επίπεδα του ΡΑΙ-1 φαίνεται να συσχετίζονται σε σημαντικό βαθμό με τις τιμές του δείκτη μάζας σώματος, την κεντρικού τύπου παχυσαρκία, με τα επίπεδα των τριγλυκεριδίων και με τους δείκτες ινσουλινοαντίστασης. Η μετα-ανάλυση συνηγορεί υπέρ στατιστικά σημαντικής διαφοράς των επιπέδων του ΡΑΙ- 1 μεταξύ των παιδιών και των εφήβων με υπερβάλλον και φυσιολογικό βάρος με Διαφορά Μέσων Όρων (Difference in Means) 15,445 , 95% CI 12,853 – 18,037 , p &lt; 0,000, ετερογένεια χ2: 22,369, p = 0,013, Ι2: 55,296 % και με Σταθμισμένη Διαφορά Μέσων Όρων (Standardized Difference in Means) 1,057 , 95% CI 0,748 – 1,366 , p &lt; 0,000, ετερογένεια χ2: 50,374, p = 0,000, Ι2: 80,149 %. Το αποτέλεσμα παρέμεινε ανθεκτικό και κατά την πραγματοποίηση ανάλυσης ευαισθησίας. Κατά την ανάλυση υποομάδων παρατηρήθηκε ότι η διαφορά στις τιμές του ΡΑΙ-1 μεταξύ των υπέρβαρων παιδιών και εφήβων και των παχύσαρκων παιδιών και εφήβων είνα στατιστικά σημαντική. Επιπλέον διαπιστώθηκε σημαντική διαφορά μεταξύ των παχύσαρκων εφήβων σε σχέση με τα παχύσαρκα παιδιά, με τους εφήβους να παρουσιάζουν τις μεγαλύτερες διαφορές. Συμπέρασμα: Η παρούσα συστηματική ανασκόπηση και μετα-ανάλυση καταλήγει υπέρ των σημαντικά αυξημένων επιπέδων του ΡΑΙ-1 στα υπέρβαρα και παχύσαρκα παιδιά και εφήβους. Παρά το γεγονός ότι υπάρχουν περιορισμοί στη όλους τους περιορισμούς αυτής της μετα-ανάλυση ςσε παχύσαρκα παιδιά - και ιδιαίτερα σε εκείνα με που φαίνεται να έχουν αυξημένη ινσουλινοαντίσταση- προτείνεται ο έλεγχος και η παρακολούθηση των επιπέδων του προθρομβωτικού παράγοντα ΡΑΙ-1. Απώτερος σκοπός της παρούσας συστηματικής ανασκόπησης και μετα-ανάλυσης ήταν τα δεδομένα αυτά να χρησιμοποιηθούν ώστε ο ΡΑΙ-1 να καθιερωθεί ως πρώιμος διαγνωστικός δείκτης για την πρόληψη καρδιαγγειακών συμβαμάτων σε παχύσαρκα παιδιά και εφήβους.Προκειμένου όμως να επιτευχθεί αυτό στην πραγματικότητα θα απαιτούνταν μακροχρόνιες μελέτες οι οποίες θα προσδιόριζαν τις πιθανές εκδηλώσεις της καρδιαγγειακής νόσου σε νεαρούς ενήλικες.
description: Aim: Obesity in childhood increases the risk for early adult cardiovascular disease. However, the underlying mechanism is not fully understood. The aim of the present study was to systematically review the literature for cross sectional and case- control trials that have studied Plasminogen Activator Inhibitor 1 (PAI-1) in children and adolescents with exceeding weight and to meta- analyze the available data in order to provide conclusions on the contribution of PAI-1 to the early development of atherothrombosis. Patients and Methods: Search was conducted in MEDLINE, EMBASE και Cochrane Central Register of Controlled Trials (CENTRAL) from inception through December 2010, without any language restriction. Eligibles for the systematic review were studies which measured (among others) PAI-1 levels in overweight or obese children and adolescents. Studies which included subjects that had been diagnosed with secondary obesity or any other chronic condition or were receiving any kind of medication were excluded. from the analysis. Eligible studies for the meta- analysis were those who reported PAI-1 levels in children and adolescents with exceeding weight compared to controls.Differences in Means and Standardized Mean Differences with 95% Confidence Intervals (CI) were calculated for all eligible studies and combined using fixed effects or random effects model. To ensure synthesis of the best available evidence sensitivity analysis was performed. Results: 28 studies were included in the systematic review involving 2148 patients and 702 controls, whereas quantitative synthesis was performed for only 11 studies, involving 541 patients and 525 controls. All 28 studies conclude that PAI-1 is significantly higher in children and adolescents with exceeding weight. Moreover there seems to be a positive correlation of BMI, high waist circumference, elevated triglycerides and insulin resistance (fasting insulin, HOMA index) with PAI-1 levels.Children and adolescents with exceeding weight demonstrated significantly elevated PAI-1 levels: Difference in Means 15,445 , 95% CI 12,853 – 18,037 , p &lt; 0,000, heterogeneity χ2: 22,369, p = 0,013, Ι2: 55,296 % and Standardized Difference in Means 1,057 , 95% CI 0,748 – 1,366 , p &lt; 0,000, heterogeneity χ2: 50,374, p = 0,000, Ι2: 80,149 %.The result remained durable to the sensitivity analysis.Subgroup analysis revealed that obese children and adolescents compared to normal weight exhibit significantly higher PAI-1 values. On the other hand obese adolescents seem to exhibit higher PAI-1 levels compared to obese children. Conclusions: Children and adolescents with exceeding weight have increased PAI-1 serum concentrations compared to normal weight. It is strongly suggested that this certain prothrombotic factor is monitored in obese youngsters, especially if they already have exhibit insulin resistance. If this apparent risk is translated into increased cardiovascular risk in early adulthood remains to be elucidated. Interventional studies in which subjects decrease their body weight through changes on dietary habits, physical activity or even medication or cohort studies which would monitor obese youngsters for cardiovascular events through early adult life are needed.